ཤེས་གསལ་ལྟར་ན།ཉེ་བའི་ལོ་རིང་ལ་གྲོང་ཤར་ཆུས་ཀྱི་སྔོན་འགྲོ་སློབ་གསོར་ཡར་རྒྱས་ཆེན་པོ་བྱུང་ཡོད་ན་ཡང་།བུ་བཅོལ་ཁངསློབ་ཆུང་ཅན་དུ་འགྱུར་བནི་ཆུས་ཡོངས་ཀྱི་སྔོན་འགྲོ་སློབ་གསོ་སྐྱོན་བྲལ་འཕེལ་རྒྱས་འགྲོ་བའི་ལམ་གྱི་འགོག་རྐྱེན་ཆེན་པོ་རུ་གྱུར་ཡོད་པ་རེད།དེའི་དབང་གིས་གྲོང་ཤར་ཆུས་ཀྱིས་བུ་བཅོལ་སློབ་གྲྭའི་སློབ་གཙོ་ཡི་དཔྱད་གླེང་སྐབས་དང་པོ་བསྡུས་ཏེ།མཚོ་སྔོན་མི་རིགས་སློབ་ཆེན་གྱི་སྔོན་འགྲོ་སློབ་གསོ་པུའུ་ཡི་དགེ་རྒན་ཆེན་མོ་ལི་ཡན་དང་།མཚོ་སྔོན་ཞིང་ཆེན་སན་མའོ་བུ་བཅོལ་ཁང་གི་སློབ་གཙོ་ལན་ཧྲན་ཧྭ།གྲོང་ཤར་ཆུས་ཏ་མུ་ཀྲི་བུ་བཅོལ་ཁང་གི་སློབ་གཙོ་ཝང་ཞའོ་རོང་སོགས་གདན་ཞུས་ཐོགདེང་གི་ཆར་བུ་བཅོལ་ཁང་སློབ་ཆུང་ཅན་དུ་འགྱུར་བའི་རྒྱུ་རྐྱེན་དང་།སྣང་ཚུལ་འདི་ཅི་ལྟར་བཅོས་བསྒྱུར་བྱེད་དགོས་པ།བུ་བཅོལ་གྱི་བསླབ་བྱའི་ནང་དོན་ཚན་རིག་དང་མཐུན་པས་ཅི་ལྟར་བཀོད་སྒྲིག་རྒྱག་དགོས་པ།བུ་བཅོལ་ཁང་དང་སློབ་ཆུང་བར་གྱི་འབྲེལ་བདེ་ཅི་ལྟར་སྦྲེལ་ན་ལེགས་པ་ལ་སོགས་ནས་བསམ་ཚུལ་བརྗེ་རེས་གནང་བ་དང་།མངའ་ཁོངས་ནང་ཁུལ་གྱི་བུ་བཅོལ་ཁང་གི་སློབ་གཙོ་དག་གི་ལྟ་བའི་ཐད་ནས་སྔོན་འགྲོ་སློབ་གསོ་ཕྱིར་རང་མལ་དུ་ལོག་པར་གཅིག་མཐུན་འབྱུང་བར་སྣེ་འཁྲིད་པ་རེད།